สวัสดีค่ะประจำเดือนขาดไป 2 เดือนแล้ว มาล่าสุด 17 -20 พ.ย.60 จนถึงวันนี้ยังไม่มาอีกเลย แต่หลังจากประจำเดือนมาไม่เคยมีอะไรกับแฟนอีกเลย จะมีโอกาสท้องไหมคะอายุเยอะแล้วค่ะ 44 ปี กังวลมากกลัวท้อง
สวัสดีครับ อาการประจำเดือนขาดนั้นอาจจะเกิดได้จากหลายสาเหตุครับ หากมีอะไรกันในช่วงที่ใกล้ๆการมีประจำเดือน สามารถทำให้มีโอกาสท้องได้เช่นกันครับ ผมขอแนะนำให้ ลองหาแถบตรวจการตั้งครรภ์มาตรวจดูนะครับอีกอาการที่นึกถึงได้ในช่วงอายุของ คืออาการหมดประจำเดือนหรือวัยทอง (Menopause)ครับ ผู้ที่เข้าสู่วัยทองจะมีอายุโดยเฉลี่ยประมาณ 45-55 ปีครับ ก่อนผู้หญิงจะเข้าสู่วัยทอง ร่างกายจะมีการเปลี่ยนแปลงเสมือนเป็นสัญญาณแจ้งเตือนล่วงหน้า คือ ประจำเดือนเริ่มมาคลาดเคลื่อน หรือมากะปริบกะปรอย และประจำเดือนขาดไปกว่า 1 ปี แต่กลับมาเป็นอีกครั้ง ก่อนจะหมดประจำเดือนอย่างถาวรก็เป็นได้ครับหลังจากที่ผู้หญิงเข้าสู่วัยทองหรือวัยหมดประจำเดือนแล้ว จะเริ่มมีอาการต่าง ๆ ที่เกิดจากการเปลี่ยนแปลงของร่างกาย ดังนี้ไม่มีประจำเดือน ช่องคลอดแห้งร้อนวูบวาบ ไม่สบายตัว มีเหงื่อออกในตอนกลางคืนมีปัญหาเรื่องการนอน นอนน้อย นอนไม่หลับผิวแห้ง หนังศีรษะบาง ผมร่วงอ้วนขึ้น ระบบเผาผลาญในร่างกายทำงานได้น้อยลงไม่มีสมาธิ อารมณ์แปรปรวน หงุดหงิดง่ายอยากให้ สังเกตตัวเองว่าตัวเองนั้นมีอาการเหล่านี้หรือไม่ และสามารถทำการวินิจฉัยตัวเองได้โดยขั้นตอนดังนี้ครับบันทึกช่วงวันที่มีประจำเดือน เพื่อให้ทราบช่วงวันสุดท้ายที่ประจำเดือนขาดสังเกตจากการไม่มีประจำเดือนเป็นระยะเวลา 1 ปีขึ้นไป ทั้งที่ไม่ได้มีการใช้ฮอร์โมนคุมกำเนิดใด ๆสังเกตอาการผิดปกติของตนเองด้วย เช่น ร้อนวูบวาบ นอนไม่หลับ หรือมีอาการอื่น ๆ ข้างต้นร่วมด้วยครับหากสงสัยว่าตัวเองจะเข้าสู่สภาวะวัยทอง ผมแนะนำให้ ลองไปปรึกษาแพทย์ดูนะครับ คุณจะมีแนวทางและคำแนะนำในการปฏิบัติตนเพื่อลดผลข้างเคียงจากอาการหมดประจำเดือนได้ครับ